CELEX: 32007D0165
Language: lt
Date: 1173830400000
Title: 2007/165/EB: 2007 m. kovo 14 d. Komisijos sprendimas, iš dalies keičiantis Sprendimą 96/4/EB dėl leidimo taikyti kiaulių skerdenų klasifikavimo būdą Austrijoje (pranešta dokumentu Nr. C(2007) 833)

15.3.2007   
            
            
               LT
            
            
               Europos Sąjungos oficialusis leidinys
            
            
               L 75/24
            
         
      KOMISIJOS SPRENDIMAS
   
   2007 m. kovo 14 d.
   iš dalies keičiantis Sprendimą 96/4/EB dėl leidimo taikyti kiaulių skerdenų klasifikavimo būdą Austrijoje
   (pranešta dokumentu Nr. C(2007) 833)
   (Tik tekstas vokiečių kalba yra autentiškas)
   (2007/165/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Komisijos sprendimu 96/4/EB (2) Austrijai buvo leista taikyti kiaulių skerdenų klasifikavimo būdą, vadinamą „Zwei-Punkte-Meßverfahren (ZP)“.
            
         
               (2)
            
            
               Atsižvelgdama į techninę pažangą Austrijos Vyriausybė paprašė Komisijos leisti metodui, naudojamam remiantis Sprendimu 96/4/EB, taikyti naują formulę ir pateikė informaciją, reikalaujamą pagal 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), straipsnį.
            
         
               (3)
            
            
               Išnagrinėjus šį prašymą paaiškėjo, kad sąlygos, leidžiančios taikyti šį naują klasifikavimo būdą, yra įvykdytos.
            
         
               (4)
            
            
               Todėl Sprendimas 96/4/EB turėtų būti atitinkamai iš dalies pakeistas.
            
         
               (5)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 96/4/EB priedas pakeičiamas šio sprendimo priedo tekstu.
   2 straipsnis
   Šis sprendimas yra skirtas Austrijos Respublikai.
   
      Priimta Briuselyje, 2007 m. kovo 14 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 1, 1996 1 3, p. 9. Sprendimas su pakeitimais, padarytais Sprendimu 97/813/EB (OL L 334, 1997 12 5, p. 41).
   
      (3)  OL L 285, 1985 10 25, p. 39. Reglamentas su paskutiniais pakeitimais, padarytais Reglamentu (EB) Nr. 1197/2006 (OL L 217, 2006 8 8, p. 6).
   
      PRIEDAS
      
         
            „PRIEDAS
            ZWEI-PUNKTE-MESSVERFAHREN (ZP)
            
                        1.
                     
                     
                        Kiaulių skerdenos klasifikuojamos pasitelkiant metodą, vadinamą „Zwei-Punkte-Messverfahren (ZP)“.
                     
                  
                        2.
                     
                     
                        Skerdenos liesos mėsos kiekis apskaičiuojamas pagal šią formulę:
                        
                           ŷ = 48,7719 – 0,48330 × a + 0,23127 × b
                        
                        kai:
                        
                                    ŷ
                                 
                                 
                                    =
                                 
                                 
                                    apskaičiuotasis liesos mėsos kiekis skerdenoje (procentais),
                                 
                              
                                    a
                                 
                                 
                                    =
                                 
                                 
                                    mažiausias matomas lašinių (įskaitant odą) storis milimetrais ties skerdenos vidurine linija, apimantis Musculus glutaeus medius,
                                 
                              
                                    b
                                 
                                 
                                    =
                                 
                                 
                                    matomas juosmens raumenų storis milimetrais ties skerdenos vidurine linija, matuojamas arčiausiai tarp Musculus glutaeus medius galvūgalio galo ir slankstelių kanalo viršutinio (nugaros) krašto.
                                 
                              Formulė taikoma nuo 70 iki 130 kilogramų sveriančioms skerdenoms.“